વેનેઝુએલાને વિદેશમાંથી મળતી કુલ આવકના ૯૫ ટકા ક્રૂડઑઈલ નિકાસમાંથી મળતી હરતી પણ અમેરિકાએ ગાળિયો કસવા માંડ્યો તેથી તેના પર અસર પડી. શાવેઝે તેનો પણ રસ્તો કાઢ્યો. મકાઈ, જુવાર, શેરડી, કોફી, કેળાં જેવી ખેતપેદાશો આધારિત ફૂડ પ્રોસેસિંગ ઉદ્યોગ વિકસાવીને તેમણે દેશમાં રોજગારી પણ ઉભી કરી. વેનેઝુએલામાં વિશાળ તેલભંડારો તેમજ કોલસા, લોખંડ, બોક્સાઇટ અને સોનાનો જથ્થો આવેલો છે. શાવેઝે તેના આધારિત અર્થતંત્ર વિકસાવ્યું અને પેટ્રોલિયમ ઉપરાંત ખેતીપેદાશો, ખનીજો, બાંધકામનાં સાધનો, દવાઓ, પશુ ખાણદાણ, વિવિધ મશિનરીઓની નિકાસ કરીને અર્થતંત્રને જમાવ્યું.